Šilainiai

Šilainiai – Kauno miesto dalis, esanti į šiaurę nuo Vilijampolės. Šiaurės rytuose esanti pusė vadinosi Milikoniais, o pietvakarinė – Smėliais, tačiau dabar gyventojų bendrai vadinami Šilainiais. Yra keli prekybos centrai, pašto skyriai, vaistinės, knygynai, Šilainių poliklinika, Kauno Šv. Dvasios bažnyčia, Kauno Palaimintojo Jono Pauliaus II koplyčia. Šilainių pakraštyje yra Linkuvos, Vytėnų dvaro ir Sargėnų dvaro sodybų liekanos. Smėliuose esantis Linkuvos dvaras ribojasi su parku, šalia kurio yra Kauno tvirtovės IX fortas. Yra Maironiškių kapinės, Šilainių prancūzų karių kapinės, buvusi Linkuvos dvaro Šv. Jono Krikštytojo koplyčia.

Istorija 

XIX a. pradžioje per Napoleono karus kaime įkurtos Šilainių prancūzų karių kapinės. Iki XX a. pabaigos mikrorajono vietoje buvo Šilainės kaimas.

Dabartiniai Šilainiai pradėti statyti 1980 m. į pietus nuo Kauno šiaurinio lanksto (dabartinis Islandijos plentas) ir į rytus nuo Žemaičių plento.

Mokyklos 
 Kauno Ryto pradinė mokykla
 Kauno Jono Basanavičiaus gimnazija
 Kauno Juozo Grušo meno gimnazija
 Kauno Milikonių progimnazija
 Kauno Prano Mašioto pradinė mokykla
 Kauno specialioji mokykla
 Kauno Tado Ivanausko progimnazija
 Kauno Jono Pauliaus II gimnazija
 Kauno Santaros gimnazija

Gyventojai

Šaltiniai 

 Šilainių seniūnijos tinklalapis

Kauno miesto teritorijos